text: Sådan laver du selv æblemost
  30 september 2010 kl. 10.52
  Hjemmelavet æblemost er nem at lave ? og smager vidunderligt. Så mens du sender børnene ud efter æbler, kan du nå at bygge din egen saftpresse.
  Den koster ikke mere end et par hundrede kroner, og måske har du endda materialerne i forvejen i dit værksted.
  Saftpressen består af en ramme og en bundplade. Det er vigtigt, at rammen kan holde til et tryk på mindst 500 kilo. Med en overfræser er det nemt at lave en opsamlingsrende til saften.
  For at få en udførlig arbejdsbeskrivelse kan du klikke her, hvor familien Dich fra Nordjylland, som blandt andet har deltaget i TV-programmet ?Frilandshaven?, trin for trin fortæller, hvordan du bygger din egen saftpresse.
  Når saftpressen er klar, mangler du kun et par plasticspande og at hente donkraften fra bilen.
  Husk at gøre æblerne rene og kig dem efter for orme og insekter, før du skærer dem i stykker.
  Du kan knuse æble-stykkerne i en stor spand med en støder af træ. Eller du kan gøre som naturvejleder Morten Vinding fra NaturKulturvarde i torsdagens udgave af AOS, der har købt en kompostkværn til at findele æblerne med
  Velbekomme!
  link
  